Jackson Pollock

**Paul Jackson Pollock** (28. jaanuar 1912 Cody, Wyoming – 11. august 1956 East Hampton, New York) oli Ameerika Ühendriikide kunstnik, *[[action painting]]*'u tuntuim esindaja.

## Elukäik

Pere viiest pojast noorimana sündis Pollock Codys Wyomingi osariigis ning jõudis noorpõlves elada veel Arizona ja California osariigis. Ta õppis Los Angeleses. Järgides oma venna Charlesi samme, kolis ta 1929. aastal New Yorki, kus mõlemad vennad õppisid ühe Ameerika realismi juhtfiguuri Thomas Hart Bentoni käe all.

Pollocki varasemad teosed olid mõjutatud Bentonist, kuid see mõju ei seisnenud mitte niivõrd loomingus kui Bentoni loomuses. Suurt mõju avaldasid ka Mehhiko muralistid, eriti kohtumine David Alfaro Siqueirosega. Hiljem inspireerisid teda Picasso ja sürrealism (eriti Joan Miró). 

1938. aastal asus Pollock tööle föderaalses kunstiprojektis ja olenemata oma vastuolust sellesse jäi ta sinna kuni projekti lõpuni 1943. aastal. Samal aastal toimus New Yorgis ka Pollocki esimene isikunäitus ning ta sõlmis aastase lepingu tolleaegse New Yorgi kõige prestiižikama kunstikoguja Peggy Guggenheimiga.

Guggenheimi galerii grupinäitusel avastas Pollocki teosed kunstikriitik Clement Greenberg, tänu kellele sai Pollock hiljem kuulsaks.

Pollock vaevles alkoholismi ja depressiooni käes, teda raviti mitu aastat. Sel ajal tutvus ta Carl Jungi teooriatega, mille alusel hakkas ta välja töötama oma isikupärast maalimisviisi.

1945. aasta oktoobris abiellus ta oma kauaaegse kunstnikust kallima Lee Krasneriga, misjärel kolisid nad Springsi East Hamptonis New Yorgi osariigis. Elukohaks sai puust maja, mille lähedal asuvast küünist sai peagi Pollocki stuudio.

Pollockile oli küün täiuslik stuudio, ta sai seal katsetada voolava värviga. Ta hakkas lõuendeid põrandale asetama ja leiutas nõnda tehnika, mille nimeks sai *[[dripping]]* (tilgutamine). Selle tehnika järgi sai Pollocki hüüdnimeks Jack the Dripper (nime kasutas esimesena ajakiri Time ühes oma 1956. aasta numbris). Tema tilgutamistehnika mõjutajaks peetakse Ukraina päritolu Janet Sobelit.

Pollocki loodud tehnika oli üks alusepanijaid mõistele *action painting* (tegevusmaal).

Pollock hukkus 11. augustil 1956 liiklusõnnetuses. Temaga ühes autos viibisid Edith Metzger ja Ruth Kligman, kellest esimene hukkus samuti.

## Tsitaate Pollocki kohta

## Olulisi teoseid
* 1942 "Male and Female" Philadelphia kunstimuuseum http://www.ibiblio.org/wm/paint/auth/pollock/pollock.male-female.jpg
* 1942 "Stenographic Figure" New Yorgi moodsa kunsti muuseum (Museum of Modern Art, edaspidi MoMA) http://www.ibiblio.org/wm/paint/auth/pollock/pollock.stenographic.jpg
* 1943 "Mural" Iowa ülikooli kunstimuuseum http://www.uiowa.edu/uima/collections/img/eur-amer/1959_6.html
* 1943 "Moon-Woman Cuts the Circle" http://www.beatmuseum.org/pollock/images/moon.jpg
* 1943 "The She-Wolf" MoMA http://www.ibiblio.org/wm/paint/auth/pollock/pollock.she-wolf.jpg
* 1943 "Blue (Moby Dick)" Ohara kunstimuuseum http://www.ibiblio.org/wm/paint/auth/pollock/pollock.moby-dick.jpg
* 1945 "Troubled Queen" Bostoni kaunite kunstide muuseum http://www.mfa.org/collections/search_art.asp?recview=true&id=34645&coll_keywords=Pollock&coll_accession=&coll_name=&coll_artist=&coll_place=&coll_medium=&coll_culture=&coll_classification=&coll_credit=&coll_provenance=&coll_location=&coll_has_images=&coll_on_view=&coll_sort=1&coll_sort_order=1&coll_view=0&coll_package=0&coll_start=1
* 1946 "Eyes in the Heat" Peggy Guggenheimi kogu, Veneetsia http://www.ibiblio.org/wm/paint/auth/pollock/pollock.eyes-heat.jpg
* 1946 "The Key" Chicago kunstiinstituut http://www.ibiblio.org/wm/paint/auth/pollock/pollock.key.jpg
* 1946 "The Tea Cup" Frieder Burda kogu http://www.ibiblio.org/wm/paint/auth/pollock/pollock.tea-cup.jpg
* 1946 "Shimmering Substance" MoMA http://www.ibiblio.org/wm/paint/auth/pollock/pollock.shimmering.jpg
* 1947 "Full Fathom Five" MoMA http://www.ibiblio.org/wm/paint/auth/pollock/fathom-five/pollock.fathom-five.jpg
* 1947 "Cathedral" http://www.beatmuseum.org/pollock/cathedral.html
* 1947 "Enchanted Forest" Peggy Guggenheimi kogu http://web.archive.org/web/20060212233058/http://www.guggenheimcollection.org/images/lists/work/129_4_lg.jpg
* 1948 "Painting" https://archive.today/20120523205338/www.centrepompidou.fr/images/oeuvres/XL/3I01535.jpg
* 1948 "No. 5, 1948" David Martineze kogu http://en.wikipedia.org/wiki/No._5%2C_1948
* 1948 "Number 8"
* 1948 "Summertime: Number 9A" Tate 
* 1949 "Number 3"
* 1949 "Number 10" Bostoni kaunite kunstide muuseum
* 1950 "Number 1, 1950" (Lavender Mist) Rahvusgalerii Washingtonis http://www.ibiblio.org/wm/paint/auth/pollock/lavender-mist/pollock.lavender-mist.jpg
* 1950 "Autumn Rhythm" (No. 30, 1950) Metropolitani kunstimuuseum http://www.metmuseum.org/works_of_art/collection_database/modern_art/Autumn_Rhythm_Number_30_Jackson_Pollock/ViewObject.aspx?depNm=modern_art&pID=-1&kWd=&OID=210009206&vW=1&Pg=1&St=0&StOd=1&vT=1
* 1950 "Number 29, 1950" Kanada Rahvusgalerii http://cybermuse.gallery.ca/cybermuse/search/artist_e.jsp?iartistid=4391
* 1950 "One: No. 31, 1950" MoMA http://www.moma.org/collection/browse_results.php?object_id=78386
* 1950 "No. 32" http://www.kunstsammlung.de/index.php?id=179&L=1
* 1951 "Number 7" Rahvusgalerii Washingtonis http://www.nga.gov/cgi-bin/pimage?62343+0+0
* 1952 "Convergence" Albright-Knox kunstigalerii http://www.albrightknox.org/ArtStart/art/K1956_7.jpg
* 1952 "Blue Poles" (No. 11, 1952) Austraalia Rahvusgalerii http://en.wikipedia.org/wiki/Blue_Poles
* 1953 "Portrait and a Dream" http://arts.guardian.co.uk/portrait/story/0,,991689,00.html
* 1953 "Easter and the Totem" MoMA http://www.ibiblio.org/wm/paint/auth/pollock/pollock.easter-totem.jpg
* 1953 "Ocean Greyness" https://archive.today/20120523205348/www.artbarreiro.com/artistas/pollock/photos/oceanGreyness.jpg
* 1953 "The Deep"

## Trivia
2006. aasta novembris müüs David Geffen Pollocki teose "No. 5, 1948" 140 miljoni USA dollari eest. Tol ajal oli see suurim summa, mis on ühe kunstiteose eest makstud. Ostja oli arvatavasti David Martinez.

## Vaata ka
* *[[Action painting]]*
* *[[Dripping]]*

## Viited

## Välislingid

*Pollocki teosed moodsa kunsti muuseumis (MoMA-s), New Yorgis 
* Test: kas sa suudad vahet teha Pollocki kunstil ja linnusital?